Da li će Izrael napasti Iran?
Analitičari smatraju da bi uspešan napad, morao da bude savršeno isplaniran, uz obaveštajne podatke bez greške
Izrael je zabrinut da mogućnost za akciju svagog dana biva sve manja, kako Iran počinje da prebacuje neka od svojih postrojenja za obogaćivanje uranijuma na izolovane podzeme lokacije. Ta zabrinutost podstakla je razgovore o eventualnom bombardovanju ili raketnim napadima na iranska postrojenja. direktor vojno-bezbednosnih studija na vašingtonskom Institutu za bliskoistočnu politiku kaže da bi izraelski avioni mogli da dosegnu ciljeve u Iranu, ukoliko bi znali gde se svi oni nalaze. Međutim, analitičari smatraju da bi uspešan napad, morao da bude savršeno isplaniran, obaveštajni podaci bez greške, uz savršene vremenske uslove i precizno ciljanje. Analitičari kažu da bi Izraelci morali da ometu iranske sisteme za upozorenje, ali i da onesposobe kompletnu protiv-vazdušnu odbranu, pod pretpostavkom da znaju gde se ona nalazi. Istoričar obaveštajnih aktivnosti  kaže da su šanse za uspeh, bar u teoriji, ne tako dobre. On dovodi u pitanje da li Izrael ima bombe odgovarajuće snage, poznate kao“razarači bunkera”, koje mogu da unište postrojenja ojačana čelikom. Bilo kakav vazdušni let od Izraela ka Iranu zahtevao bi dolivanje goriva, čime bi avion tipa lovac-bombarder postao ranjiv unutar potencijalno neprijateljskog vazdušnog prostora, kao što su Jordan, Irak, Saudijska Arabija ili Sirija. međutim veruje da to ne mora da bude problem. Međutim, svi analitičari slažu se u jednom: bilo kakav napad bi u najboljem slučaju unazadio iranski nuklearni program za godinu ili dve … a istovremeno bi predstavljao pozivnicu Teheranu da uzvrati Izraelu, a možda čak i napadom na interese Sjedinjenih Država i njenih saveznika.